b"\n_START_ARTICLE_\nK'vali\n_START_PARAGRAPH_\nK'vali (gruzinsko sled, stopinja) je pevski zbor gruzinskih pesmi, ki ga je novembra 2008 v Ljubljani ustanovila Vrinda \xc4\x8cidambaram, ameri\xc5\xa1ka podiplomska \xc5\xa1tudentka splo\xc5\xa1nega jezikoslovja Univerze Princeton, ki je bila kot Fulbrightova \xc5\xa1tipendistka na enoletni \xc5\xa1tudijski izmenjavi v Ljubljani. K'vali naj bi \xc5\xa1iril zavest o Gruziji kot de\xc5\xbeeli nenavadnih, polifoni\xc4\x8dnih in disonantnih, a zanimivih in lepih melodij. Ob\xc4\x8dinstvu je predstavil pesmi iz ve\xc4\x8d gruzinskih pokrajin: Imereti, Svaneti, Ach'ara, Rach'a, Tusheti, Guria, Kakheti in Samegrelo. Zbor je sestavljalo 8 deklet. Premierni koncert so imele 4. marca 2009 ob 19.30 v cerkvi sv. Jakoba, ki se ga je udele\xc5\xbeil tudi ameri\xc5\xa1ki veleposlanik. Zapele so 14 pesmi, izmed teh 3 liturgi\xc4\x8dne. Koncert je bil posnet. Kasneje so se zboru pridru\xc5\xbeili tudi 4 fantje. Ob svojem odhodu je Vrinda vodstvo zbora prepustila sopevkam."